تورکیه, کوسووا ده ینگی تور کرونا ویروس (کووید 19) گه قرشی کوره ش دایره سیده بیر مینگ 600 قششاق عایله گه غذایی مواد ترقتماقده.
پایتخت پریشتینا ده گی یاردم لر نی ترقه تیش مراسمی گه تورکیه نینگ کوسووا ایلچی سی چاغری ساکار, پریشتینا شهرداری شپیند احمدی و تورکیه همکارلیک و کوردیناسیون آژانسی (تیکا) نینگ پریشتینا کوردیناتوری حسن بوراک جران هم اشتراک ایتدی.
ساکار, پاندیمی شرایطی ده اوز ارا همکارلیک نینگ اهمیتی نینگ جوده یخشی بیر شکلده درک ایتیلگن لیگی نی بیلدیردی.
ساکار, "اوتگن کون لرده کوسووا داخل بالکان لرده گی دوست لری میز گه یاردم یوباردیک. بوگون هم تیکا آرقه لی کوسووا بیلن همکارلیگی میز نی دوام ایتتیریاتگن لیگی میز اوچون خرسند میز" دییه قید ایتدی.
احمدی هم, اوشبو یاردم لرنینگ محتاج کیشی لر اوچون جوده مهم ایکن لیگی نی بیلدیررایکن, تورکیه و تیکا نینگ فرقلی پروژه لر آرقه لی اوزلوکسیز روشده پریشتینا شهردارلیگی گه یاردم بیریاتگن لیگی نی معلوم قیلدی.
جران ایسه, بیر مینگ 600 کارتن غذایی مواد یاردمی نی کوسووا نینگ 10 شهردارلیگی ده ترقه ته دیگن لیک لری نی بیلدیررایکن, "اوشبو غذایی مواد کارتن لری نی بوگون ترقه ته باشله یمیز.  رمضان آیی دن آلدین اوشبو یاردم لرنی محتاج عایله لر گه ییتیشتیریب بیره میز" دییه قید ایتدی.
